Oberbipp

Oberbipp estis ĝis la 31-a de decembro 2009 komunumo de la distrikto Wangen kaj ekde la 1-a de januaro 2010 komunumo de la administra distrikto Supra Argovio en Kantono Berno, Svislando. Ĝi havis 1554 loĝantojn je la 31-a de decembro 2009.

 Geografio 
La komunumo Oberbipp situas en la Svisa Mezlando ĉe la suda flanko de la Soloturna Ĵuraso. Al la komunumo apartenas krom la vilaĝo Oberbipp la setlejoj Buchli (kun propra tramhaltejo), Riedmatte, Säget, Räbe kaj Eichhof sude de la aŭtovojo.

 Najbaraj komunumoj 
La komunumo Oberbipp limas en nordo al Wolfisberg, en oriento al Niederbipp, en sudoriento al Bannwil, en sudsudoriento al Walliswil ĉe Niederbipp, en sudo kaj okcidento al Wiedlisbach, kaj en nordokcidento al Rumisberg.

 Trafiko 
Tra Oberbipp pasas la kantona ĉefvojo 5 respektive 12 de Olten respektive Bazelo al Soloturno. En sudo tra la komunumo pasas la svisa aŭtovojo A1, al kiu la komunumo disponas pri alvetureblo okcidente en Wiedlisbach kaj oriente en Niederbipp en ambaŭ direktojn en distanco de proksimume 4 kilometroj de la vilaĝocentro. Tra la komunumo pasas tramlinio de Niederbipp al Soloturno kun tri haltejoj sur la komunuma teritorio.

 Vidindaĵoj 
Plej grava vidindaĵo estas la Kastelo Bipp, kiu situas sur roko norde supre de la vilaĝo. Ĝi estis la centro de la historia senjorujo Bipp.

 Historio 
La unua dokumenta mencio de Bipp datiĝas el la jaro 968 kiel Pippa. La unua mencio pri Oberbipp (Supra Bipp) aperis en la jaro 1327 kiel Obern Bipp. Dum mezepoko la kastelo Bipp estis la centro de la Senjorujo Bipp kaj Oberbipp kun ĝi en la jaro 1413 fariĝis havaĵo de Berno kaj Soloturno.
Fonto: Anne-Marie Dubler: Oberbipp en Historia Leksikono de Svislando (2010-09-14)

 Notoj kaj referencoj 


 Vidu ankaŭ 
 Oberbipp (stacidomo)
 Buchli (stacidomo)

 Eksteraj ligiloj 

 Oficiala retejo de la komunumo Oberbipp

 Bildoj